લુન્ઝે પ્રાંતનું સૌથી નાનકડું ગામ અને અરૂણાચલ સરહદની નજીકનું ચીનનું છેલ્લું ગામ. યુમાઇ ગામમાં રહેતા એક પશુપાલક અને તેમની બે પુત્રીએ પત્ર લખ્યો અને ચીનના પ્રમુખે તેમને જવાબ આપ્યો કે તમારી દેશ પ્રત્યેની વફાદારીથી અમે ખુશ છીએ. તમારે આ વિસ્તારમાં કાયમી વસવાટ કરવો જોઈએ અને બીજા કુટુંબોને પણ લઈ આવવા જોઈએ, જેથી આપણે આ વિસ્તારનો વિકાસ કરી શકીએ. આવો સરકારી જવાબ પણ શિ જિનપિંગના નામે અપાયો હતો. તેની પાછળનો ઉદ્દેશ આ વિસ્તાર ચીનનો જ છે અને અહીંના નાગરિકો પોતાના રાષ્ટ્રના વડાને પત્રો લખે છે તેમ દેખાડવાનો હતો.